روسیا مرکزلی آلماس معدن شیرکتی آلروسانین، یاقوتیستانین نیروبا شهرین‌ده‌کی آلماس تاسیسین‌ده سیرا دیشی بیر آلماس تاپیلدی.
آلماسین ایچین‌ده سربست حرکت ائد‌ن باشقا بیر آلماس داها وار.
آلماس، ایکس ری میکروتوموگرافی‌سی (اصل جسمه زرر وئرمه‌دن ائدیله‌ن سانال مدللمه) کیمی بعضی اصوللاردان ایستیفاده ائدیله‌رک آراشدیریلدی.
بیلیم اینسانلاری، آراشدیرما نتیجه‌لرینه گؤره ماتروشکا دئیه آدلان‌دیریلان آلماسین نئجه میدانا گلدیینه دایر بیر هیپوتز اۆرتدی.
بو فرضیه‌یه گؤره، ایلک اؤنجه ایچ قیسمی، سونرا دیش قیسمی اولوشدو.
بیلیم اینسانلارینا گؤره، ماتروشکا آلماز قارماشیق قورولوشونا باخمایاراق یالنیز ۰.۶۲ قیراط (۰.۱۲۴ گرام)، ایچده‌کی آلماسین ایسه، ۰.۰۲ قیراط (۰.۰۰۴ گرام) اولدوغو تخمین ائدیلیر.
آلماسی تاپان متخصصلر، معدنچیلیک تاریخین‌ده ایلک دفعه بئله بیر آلماسین گؤرولدوگونو ایفاده ائتدی.
